als_Latn dik_Latn sag_Latn
Arritjet kryesore të Ministrisë së Punëve të Brendshme për vitin 2014 në kuadër të Prioritetit Nr. 4. Fjala e mbajtur nga zv/Ministrja Elona Gjebrea në takimin e dytë të Grupeve të Përbashkëta të Punës BE- Shqipëri për 5 Prioritetet:
Gjatë vitit 2014 janë ndërmarrë një sërë reformash, në aspektin legjislativ, organizativ dhe funksional. Një nga iniciativat më të rëndësishme ligjore ishte Ligji për Policinë e Shtetit, pjesë e të cilit është edhe ngritja e BKH-së, janë miratuar gjithashtu Ligji për armët, Ligji për përdorimin e armëve të zjarrit, Ligji për shërbimin privat të sigurisë fizike dhe po punohet për përgatitjen e drafteve të akteve nënligjore në zbatim të këtyre ligjeve. Në kuadër të përpjekjeve në luftën kundër terrorizmit është krijuar Drejtoria Antiterror, e cila më parë ishte në nivel sektori. Gjatë vitit 2014 janë hartuar dhe miratuar dokumente të rëndësishëm strategjikë si Strategjia kundër Trafikimit të Qenieve Njerëzore dhe Plani i saj i Veprimit 2014 – 2017, Strategjia ndërsektoriale e Menaxhimit të Integruar të Kufirit dhe Plani i saj i Veprimit 2014-2020, Plani Kombëtar i Veprimit kundër Kultivimit të Bimëve Narkotike, ku ka përfunduar me sukses faza parandaluese dhe sensibilizuese si dhe faza e dytë operacionale. Në këtë duadër përmendim 2 operacionet e rëndësishme policore atë të Lazaratit dhe Dukagjinit. Gjithashtu, është rritur bashkëpunimi me strukturat homologe të rajonit si SELEC dhe EUROPOL si dhe ka filluar bashkëpunimi për shkëmbimin e të dhënave personale me EUROPOL-in. Me hyrjen në fuqi të marrëveshjes operacionale, është e domosdoshme pjesëmarrja dhe kontributi nëpërmjet shkëmbimit të të dhënave operacionale në Dosjet Analitike të Punës, të cilat janë një instrument unik i EUROPOL-it. Nga ana e Policisë së Shtetit dhe EUROPOL-it po punohet për kryerjen e të gjitha procedurave për plotësimin e kërkesave për pjesëmarrje në pesë Dosjet Analitike të Punës në lidhje me Migracionin e Paligjshëm, Grupet Kriminale Shqip-Folëse, Krimin Kompjuterik, Trafikimin e Armëve të Zjarrit dhe Trafikimin e Qenieve Njerëzore. Impakti i nënshkrimit të marrëveshjes u reflektua edhe në rritjen e numrit të shkëmbimeve të mesazheve nëpërmjet rrjetit SIENA. Gjatë vitit 2014 janë në total rreth 1026 korrespondenca krahasuar me 216 në vitin 2013, ose një rritje prej afërsisht 375%. Në kuadër të bashkëpunimit ndërinstitucional, është ngritur dhe funksionon grupi ndërinstitucional i punës për sistemin e konsoliduar të statistikave (Track Record), mes Ministrisë së Punëve të Brendshme, Ministrisë së Drejtësisë dhe Prokurorisë së Përgjithshme për të cilin raportohet në mënyrë periodike. Në kuadër të bashkëpunimit ndërkombëtar është nënshkruar Marrëveshja Operacionale me EUROPOL-in, Memorandumi i Mirëkuptimit “Mbi intensifikimin e bashkëpunimit në luftën kundër trafikimit të qenieve njerëzore mbi përmirësimin e identifikimit, njoftimit, referimit dhe kthimit vullnetar të asistuar të viktimave/viktimave të mundshme të trafikimit të qenieve njerëzore”, me Britaninë e Madhe, Projekt Protokolli shtesë për “Intensifikimin e Bashkëpunimit në Luftën kundër Trafikimit të Personave dhe Për Përmirësimin e Identifikimit, Njoftimit, Referimit dhe Kthimit Vullnetar të Asistuar të Viktimave/Viktimave të Mundshme të Trafikimit” me Sekretariatit e Përgjithshëm të Qeverisë së Malit të Zi. Gjithashtu, janë drejt finalizimit Marrëveshja me Malin e Zi për ngritjen dhe funksionimin e Qendrës së Përbashkët të Bashkëpunimit Policor në Murriqan si dhe Marrëveshja për hapjen e PKK-së së Përbashkët Grabon-Zatrijebacka Cijena, në kufirin me Malin e Zi.
Disa nga treguesit për luftën kundër krimit të organizuar:
Në trafiqet e paligjshme, gjatë vitit 2014 janë evidentuar 41 raste me 763 autorë, nga të cilët 222 janë arrestuar, 497 janë ndjekur në gjendje të lirë, 25 janë shpallur në kërkim dhe19 janë ndaluar.
Krahasuar me të njëjtën periudhë të vitit 2013 rezulton se kemi një rritje me 128 raste dhe 309 persona të proceduar më shumë dhe 147 persona të arrestuar më shumë.
Gjatë vitit 2014 janë realizuar 41 operacione policore kundër trafiqeve të paligjshme ku janë evidentuar si të implikuar në trafiqe të paligjshme 176 autorë të proceduar, prej të cilëve 148 janë arrestuar, 12 janë ndaluar, 15 janë proceduar në gjendje të lirë, dhe 1 është shpallur në kërkim.
Nga operacionet policore të kryera gjatë vitit 2014 krahasuar me vitin 2013 rezulton se ka një rritje me 23 operacione më shumë të realizuara ose 127.7 % më shumë. Numri i personave të implikuar në trafiqe të paligjshme të goditur gjatë këtyre operacioneve shënon rritje me 81 persona ose 85.3% më shumë persona të proceduar. Numri i personave të arrestuar e ndaluar është gjithashtu më i lartë gjatë kësaj periudhe me 100 persona më shumë në raport me 2013 ose 208.3% më shumë persona të ndaluar e arrestuar.
Gjatë vitit 2014 është realizuar goditja e 8 grupeve kriminale të implikuar në trafiqe të paligjshme ku janë identifikuar si pjesëtarë të këtyre grupeve kriminale 32 shtetas, nga të cilët 27 janë arrestuar/ndaluar, 4 procedohen në gjendje të lirë dhe 1 është shpallur në kërkim.
Krahasuar me të njëjtën periudhë të vitit 2013 rezulton të kemi një rritje të numrit të grupeve kriminale të goditura prej 3 grupesh sikurse rritje tregon edhe numri i personave të identifikuar e dokumentuar si pjesë e këtyre grupeve kriminale me 11 shtetas më shumë dhe 11 persona të arrestuar më shumë.
Gjatë kësaj periudhe nga strukturat kundër trafiqeve të paligjshme janë kryer 4 operacione në bashkëpunim me partnerët tanë ndërkombëtarë, janë identifikuar si të implikuar në trafiqe të paligjshme 12 shtetas, nga të cilët 9 janë arrestuar dhe 3 ndiqen në gjendje të lirë. Gjatë kryerjes së këtyre operacioneve është synuar goditja e trafikantëve të implikuar në veprimtari kriminale në Shqipëri, Itali, Angli, Zvicër dhe Gjermani.
Në hetimin e aseteve kriminale, gjatë vitit 2014 nga strukturat policore është përballuar një dinamikë e madhe pune për sa i përket verifikimeve pasurore. Në total janë kryer verifikime për 5241 subjekte dhe familjarë të tyre. (Gjatë gjithë vitit 2013 janë raportuar se janë kryer verifikime për 2056 subjekte dhe familjarë të tyre). Si rezultat i kësaj pune gjatë kësaj periudhe janë referuar në Prokurorinë për Krime të Rënda 80 materiale për fillimin e procedimit me 94 subjekte nga 79 materiale që janë referuar në të njëjtën periudhë të vitit 2013. Pra 1 material referues më shumë si dhe 4 subjekte të referuar më shumë.
Nga Gjykata e Shkallës së parë e Krimeve të Rënda gjatë vitit 2014 në kuadër të ligjit antimafia janë dhënë 13 vendime sekuestrimi. Në total vlera e pasurive të sekuestruara shkon rreth 3,833,328 Euro. Për të njëjtën periudhë të një vit më parë ka pasur vetëm 2 vendime për sekuestrim e një prone të paluajtshme si dhe dy llogari bankare në vlerën rreth 551,700 Euro.
Gjykata e Apelit për Krimet e Rënda gjatë vitit 2014 ka dhënë 5 vendime duke konfiskuar në total pasuri në vlerën 1,072,400 Euro. Ndërsa për të njëjtën periudhë të një viti më parë Gjykata e Apelit për Krimet e Rënda ka dhënë 4 vendime duke konfiskuar në total pasuri në vlerën rreth 747,000 Euro.
Gjatë kësaj periudhe, strukturat qendrore dhe vendore të aseteve kriminale kanë qenë të angazhuara në verifikime pasurore dhe sekuestrime për llogari të 15 Letër Porosive, të ardhura nga autoritete të huaja, 2 Mbretëria e Bashkuar, 2 Italia, 5 Franca, 5 Belgjika dhe 1 Gjermania.
Në fushën e pastrimit të parave, korrupsionit dhe krimit ekonomik e financiar, gjatë vitit 2014 janë evidentuar 330 vepra penale, ku janë zbuluar 330, me 408 autorë të implikuar, 12 të arrestuar dhe 396 të ndjekur në gjendje të lirë.
Krahasuar me vitin 2013, rezulton se janë evidentuar 218 vepra penale më shumë ose 194.6% më shumë raste të goditura, 262 autorë më shumë ose 179.4% më shumë autorë të proceduar, 10 të arrestuar më shumë ose 5 herë më shumë autorë të arrestuar, 252 më shumë në gjendje të lirë ose 175% më shumë të proceduar në gjendje të lirë .
Gjatë vitit 2014 janë evidentuar 6 Operacione Policore, me 77 autorë, 6 të arrestuar dhe 71 në gjendje të lirë. Në shkallë vendi janë evidentuar 19 vepra penale, me 19 autorë dhe 19 të proceduar në gjendje të lirë.
Krahasuar më të njëjtën periudhë të vitit të kaluar janë evidentuar në total 5 operacione policore më shumë, me 75 autorë më shumë.
Për vitin 2014, janë 5 hetime proaktive që ndiqen me metoda speciale të hetimit.
Gjatë vitit 2014, për veprën penale “Pastrimi i produkteve të veprës penale ose veprimtarisë kriminale”, Neni 287 i Kodit Penal, shuma e sekuestruar është rreth 19,107,371 Euro.
Krahasuar më të njëjtën periudhë të vitit të kaluar shuma e sekuestruar është rreth 18,000,000 Euro më shumë.
Në krimet e tjera ekonomike, për vitin 2014 janë evidentuar 1979 vepra penale, nga të cilat u zbuluan 1910, me 2091 autorë, prej të cilëve, 186 të arrestuar dhe ndaluar, 1864 të hetuar në gjendje të lirë dhe 55 të shpallur në kërkim.
Në krahasim më të njëjtën periudhë të vitit të kaluar janë 584 vepra penale të evidencuara më shumë ose 41.8 % më shumë raste të goditura (nga 1395 vepra penale të evidentuara gjatë të njëjtës periudhë të vitit 2013), 638 autorë janë të proceduar penalisht më tepër ose 48.5% më shumë autorë të proceduar (nga 1453 autorë të proceduar në të njëjtën periudhë të vitit 2013).
Në fushën e krimit kompjuterik, gjatë vitit 2014 janë evidentuar 180 vepra penale nga të cilat janë zbuluar 76, me 86 autorë, nga të cilët 10 të arrestuar, 2 në kërkim dhe 74 në gjendje të lirë.
Krahasuar me të njëjtën periudhë të vitit të kaluar janë evidentuar 72 vepra penale më shumë, me 17 autorë më shumë dhe 1 autor të arrestuar më shumë.
Policia e Shtetit, në kuadër të iniciativave për t’i shërbyer sa më mirë qytetarëve, si dhe për parandalimin dhe goditjen e korrupsionit dhe krimit kibernetik, ka vënë në funksion një aplikacion kompjuterik, i cili gjenden në faqen zyrtare të Policisë së Shtetit Shqiptar.
Ne luftën kundër prodhimit e trafikimit të drogave në vitin 2014 janë kryer dy operacione të rëndësishme. Operacioni policor i koduar “Lazarati”, për kontrollin e territorit dhe asgjësimin e bimëve narkotike ku janë kontrolluar mbi 833 banesa, territore e një sërë ambientesh të tjera. Në përfundim të operacionit policor u asgjësuan 133567 bimë narkotike dhe u sekuestruan lëndë narkotike e laboratorë dhe operacioni policor i koduar “Dukagjini” për kontrollin dhe asgjësimin e bimëve narkotike në Komunat Pult, Shosh, Shale dhe Temal ku u identifikuan 313 parcela dhe u asgjësuan 136468 bimë narkotike.
Janë evidentuar 570 raste të kultivimit të bimëve narkotike, janë zbuluar 164 prej tyre, janë identifikuar 204 autorë, janë arrestuar e ndaluar 105 autorë, janë hetuar në gjendje të lirë 37 autorë dhe janë shpallur në kërkim 62 autorë. Janë asgjësuar gjithsej 551414 bimë narkotike.
Krahasuar me të njëjtën periudhë të vitit 2013 ku janë evidentuar 229 vepra penale të kultivimit të bimëve narkotike me 98491 bimë të asgjësuara, janë zbuluar 77 raste, me 89 autorë, ku janë arrestuar në flagrancë 52 autorë, ndiqen në gjendje të lirë 16 autorë dhe janë shpallur në kërkim 21 autorë.
Rritje të dukshme ka pasur për sa i takon sasisë së drogave të sekuestruara për vitin 2014. Kështu sasia e heroinës së sekuestruar për vitin 2014 është 73 kg 491.7 gr, ndërkohë që kjo sasi për vitin 2013 ishte 47 kg 325 gr. Evidentohet një rritje prej 55.3% e sasisë së heroinës së sekuestruar. Kështu sasia e marijuanës së sekuestruar për vitin 2014, është 97226 kg 101.9 gr ndërkohë që sasia e marijuanës për vitin 2013 ishte 20672 kg 916.9 gr. Evidentohet një rritje 370.3% e sasisë së marjuanës së sekuestruar.
Gjatë vitit 2014, nga Zyra Ndërlidhëse në SELEC janë trajtuar gjithsej 110 korrespondenca. Nga këto 44 janë kërkesa për informacion dhe 66 janë informacione të dërguara.
Në krahasim me vitin 2013, gjatë vitit 2014 konstatohet një rritje me 20% e shkëmbimit të informacionit mes Policisë së Shtetit dhe strukturave homologe policore të vendeve anëtare të SELEC.
Gjatë vitit 2014, INTERPOL Tirana paraqet statistikat e mëposhtme:
© Ministria e Punëve të Brendshme 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn